Moonmadness

Moonmadness er et progrockalbum fra 1976 fra bandet Camel. Bandet forlot med dette albumet det spesielle lydbildet fra The Snow Goose, men likevel la bandet på flere lag med gitar og synthesizer likt med Pink Floyds album Wish You Were Here, og gjorde Moonmadness imponerende populært musikkritekerne og blant fansen. 

Grunnen til at bandet skiftet musikalsk retning var fordi plateselskapet insisterte på at Camel burde forsøke seg inn på mer kommersiell grunn etter eksperimenteringen av The Snow Goose, og det er et faktum at musikken på Moonmadness ligner mer på tradisjonell engelsk progrock. Albumet kommer også innom sjangeren fusion med sammentrukket rytme og flimrende keyboard. Videre så er sangene mer intime, konsise og innfallende enn de som ble gitt ut på de forrige albumene.

Dette betyr ikke at Camel har forlatt artrocken. Albumet er et konseptalbum, basert løst på personlighetene av alle medlemmene. «Chord Change» er Peter Bardens' verk, «Air Born» er Andrew Latimers, «Lunar Sea» er Andy Wards mens «Another Night» er Doug Fergusons verk. Likevel er det et konsept som er mindre definert enn The Snow Goose, og musikken er ikke like utfordrene, men det betyr ikke at Moonmadness er blottet for fornøyelse. Det har lange perioder med atmosfæriske, instrumentale og romslige soloer.

Albumet ble godt mottatt da det kom ut i Storbritannia, hvor det til slutt nådde nummer 15 på albumlistene, men også i USA hvor det fikk gode kritikker med en 115.-plass på Billboard 200. Under turneen i Europa fikk Camel med seg studiomusikeren og bandnomaden Mel Collins på saksofon, og bandet samt albumet, fikk en ekstra dimensjon og et mer jazzinspirert preg. Moonmadness er for øvrig bassist Doug Fergusons siste utgivelse med Camel på grunn av interne stridigheter som angikk Fergusons musikalske begrensninger.

Sporliste 

«Aristillus » (1.57)(Andrew Latimer) 
«Song Within a Song»  (7.16)(Peter Bardens, Andrew Latimer)
«Chord Change»  (6.45)(Peter Bardens, Andrew Latimer)
«Spirit of the Water»  (2.07)(Peter Bardens)
«Another Night»  (6.58)(Peter Bardens, Doug Ferguson, Andrew Latimer, Andy Ward)
«Air Born»  (5.02)(Peter Bardens, Andrew Latimer)
«Lunar Sea»  (9.11)(Peter Bardens, Andrew Latimer)

 Bonusspor på remasterutgaven fra 2002:

«Another Night» (Single Version) (3.22)(Peter Bardens, Doug Ferguson, Andrew Latimer, Andy Ward)
«Spirit of the Water» (Demo) (2.13)(Peter Bardens)
«Song Within a Song» (Live) (7.11) – Live fra konserten på Hammersmith Odeon den 15. april 1976(Peter Bardens, Andrew Latimer)
«Lunar Sea» (Live) (9.51) – Live fra konserten på Hammersmith Odeon den 15. april 1976(Peter Bardens, Andrew Latimer)
«Preparation» / «Dunkirk» (Live) (9.32) – Live fra konserten på Hammersmith Odeon den 15. april 1976(Peter Bardens, Andrew Latimer)

Personell 
 Andrew Latimer – Gitar, fløyte, vokal
 Peter Bardens – Keyboards, vokal
 Doug Ferguson – Bass, vokal
 Andy Ward – Trommer, perkusjon

Annet personell 
 Rhett Davies – Produsent og tekniker
 David Antsey – Utforming av Camel–logo
 Geoff Jukes – Bandmanager og koordinering

Utgivelsesdetaljer 
1976, Storbritannia, Deram Records TXS-R 115, Utgivelsesdato mars 1974, LP
2002, Storbritannia, London 8829292, Utgivelsesdato 3. juni 2002, CD (remikset versjon)

Referanser

Eksterne lenker   
 

Camel-album
Musikkalbum fra 1976
Konseptalbum
Progressiv rock-album